President w’ekibiina kya Democratic party nga ye Minister wa ssemateeka n’essigga eddamuzi mu government ekulemberwa ekibiina kya NRM Norbert Mao agambye nti singa president w’eggwanga Yoweri Kaguta Museveni agaana okussa mu nkola endagaano gyeyakola nekibiina kya DP, ye nga Norbert Mao wakuwalirizibwa okwabulira government eno nti addeyo akole ebirala.
Mao olunaku olweggulo yakwasiddwa offiisi ya minister wa ssemateeka n’essigga eddamuzi ,okukolera mu government ya NRM gyamaze emyaka nebisiibo ng’akolokota.
Mao ng’asinziira ku kifo kye ekya President wa DP ,nnaku ntono eziyise bassa omukono ku ndagaano ne mwami Museveni,eyokukolera wamu.
Mu ndagaano eno, waliwo abakulu mu DP abakolera awamu ne Norbert Mao, kyakkaanyizibwako okuweebwa ebifo mu government okuli ekifo byobwa minister era Nobert Mao yeyasoose okufuna ekifo.
Norbert enkya yaleero ,bwabadde eyogerako ne Ssozi Kaddu Mukasa mu program ya TV yobwakabaka BBS Telefayina mu program Zimba ensi Yo, agambye nti oluggi olwamuyingiza mu government alumanyi, ebyakaanyizibwako bwebirema okuteekebwa mu nkola wakukozesa oluggi lwerumu agifulume.
Nobert Mao era alumiriza nti abamu ku bannabyabufuzi booludda oluvuganya government nti bebali emabega wokusibwa kw’ababaka ba NUP, Allan Ssewanyana ne Mohammed Ssegirinya era nti bebamu kubaawa obujjulizi ku kukwatibwa kwabwe
Mao agambye nti yakyalirako ababaka bano mu kkomera era baaliko ensonga zebaamutegeez.
Agambye nti ensonga zokukwatibwa kw’ababaka bano nokubalemesa okweyimirirwa agenda kuzitunulamu azanjule eri akakiiko k’eggwanga akakola ku butebenkevu bazitunulemu nekigendererwa ekyokuyimbula ababaka bano
lug_Latn lug_Latn lug_Latn lug_Latn lug_Latn lug_Latn lug_Latn lug_Latn